Document ID: /roh_data/filtered/Bilingualer_Corpus_interleaved-it-rm.jsonl.gz/1192

This is a text translated from Italian to Rumantsch Grischun.
Il Governo accoglie favorevolmente la concentrazione delle offerte di formazione a Ilanz senza la creazione di una scuola specializzata superiore di cure infermieristiche

Il Governo grigionese non conferisce alla Scuola specializzata grigionese di cure infermieristiche di Ilanz un mandato di prestazioni per la creazione e la gestione di una scuola specializzata superiore. Il Governo conferma per contro la propria intenzione di continuare a sostenere e promuovere l'offerta di formazione post-obbligatoria al livello secondario II presente a Ilanz.

Insieme alla scuola del monastero di Disentis con il liceo, Ilanz è divenuta un centro regionale di formazione e di competenze per formazioni post-obbligatorie attribuite al livello secondario II. I giovani provenienti dalla Surselva e dalla Romancìa frequentano l'istituzione di pretirocinio "Scola vinavon", la Gewerbeschule Surselva o la Handelsschule Surselva con le sezioni di scuola professionale, di scuola media di commercio e di scuola media di diploma. Il Governo conferma di approvare l'unione delle offerte a Ilanz per il livello secondario II. La concentrazione su questo livello con un gran numero di potenziali utenti è economicamente sensata e tiene conto del constatato calo delle nascite.

Una valutazione diversa risulta per le formazioni sanitarie offerte nel settore terziario. La nuova formazione triennale di infermiere diplomato presso una scuola specializzata superiore è la continuazione di un apprendistato professionale o di una scuola media di diploma. Questa formazione viene seguita solo da una parte degli operatori socio-sanitari formati. Anche per questo motivo molti Cantoni della Svizzera tedesca hanno concentrato le loro offerte di formazione in pochi centri di formazione. Una concentrazione delle offerte di scuola specializzata superiore nel Centro di formazione in campo sanitario e sociale (CSS) si impone anche per i Grigioni. Essa tiene conto della domanda attuale e in particolare della difficile situazione dei posti di tirocinio, nonché del calo delle nascite.

Alla scuola specializzata grigionese di cure infermieristiche di Ilanz verrà conferito un mandato di prestazioni, che scadrà nel 2011, per lo svolgimento dell'ultimo ciclo di formazione secondo il vecchio regolamento. Queste decisioni del Governo intendono profilare chiaramente e rafforzare Ilanz quale centro di competenze per formazioni al livello secondario II, in particolare in riferimento alla Romancìa. D'altra parte esse mirano a una concentrazione organizzativa, formativa e finanziaria nel settore di scuola specializzata superiore sanitaria. Esse accrescono le possibilità per la regione e il Cantone di affermarsi sul mercato della formazione.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 15.11.2006

La regenza beneventescha la concentraziun da la purschida al lieu da furmaziun Glion senza ch'i vegnia installada ina scola professiunala superiura da tgira

La regenza grischuna na dat a la scola professiunala da tgira dal Grischun a Glion nagina incarica da prestaziun per installar e per manar ina scola professiunala superiura da tgira. Percunter conferma la regenza sia voluntad da gidar vinavant a purtar ed a promover a Glion la purschida da scolaziun sin il stgalim secundar II che suonda directamain la scola populara.

Sper la scola claustrala da Mustér cun il gimnasi è Glion sa sviluppà ad in center regiunal da scolaziun e da cumpetenza per scolaziuns che suondan directamain la scola populara e che appartegnan al stgalim secundar II. Giuvenils da la Surselva e da la Rumantschia frequentan l'instituziun per la scolaziun preprofessiunala "scola vinavon", la scola professiunala Surselva u la scola mercantila Surselva cun sias partiziuns da la scola professiunala, da la scola media commerziala e da la scola media professiunala. La regenza conferma ch'ella approveschia la concentraziun da la purschida a Glion per il sectur dal stgalim secundar II. Ch'il focus vegnia mess sin quest stgalim cun in grond dumber da clientas e da clients potenzials è economicamain raschunaivel e tegna ultra da quai quint dal regress dal dumber da naschientschas.

In auter giudicament resulta da las scolaziuns da sanadad che vegnan purschidas en il sectur terziar. La nova scolaziun da tgirunza diplomada resp. da tgirunz diplomà che dura trais onns e che vegn absolvida en ina scola professiunala superiura vegn frequentada suenter l'emprendissadi u suenter la scola media professiunala. Ella vegn tschernida mo d'ina part da las emploiadas spezialisadas da sanadad e dals emploiads spezialisads da sanadad. Er pervia da quai han blers chantuns da la Svizra tudestga concentrà lur purschida da furmaziun sin in pèr paucs centers da furmaziun. Ina concentraziun da la purschida en il sectur da la scola professiunala superiura en il center da furmaziun per la sanadad ed ils fatgs socials (CSS) cunvegn er per il Grischun. Ella tegna quint da la dumonda actuala ed en spezial da la situaziun critica tar las plazzas da praticum sco er dal dumber da naschientschas che tschessa.

La scola professiunala da tgira dal Grischun a Glion survegn ina incarica da prestaziun per realisar l'ultima scolaziun tenor l'urden vegl che va a fin l'onn 2011. Las decisiuns da la regenza servan al fatg che Glion possia sa profilar e sa rinforzar sco center da cumpetenza per scolaziuns sin il stgalim secundar II, en spezial cun sa referir a la Rumantschia. Da l'autra vart han ellas la finamira da concentrar l'organisaziun, la scolaziun ed ils meds finanzials en il sectur da la scola professiunala superiura per la sanadad. Ellas augmentan las schanzas per la regiun e per il chantun da pudair sa far valair sin il martgà da furmaziun.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 15.11.2006